MIDNEB Ta' PATRI A. M. Previ, O.P. Kull meta fl-għaxijiet xitwija nisma' — Ir-ragħ'd ikarwat fis-smewwiet, u nilmaħ Is-sriep tan-nar minn xfar in-nar ifiġġu, U b'ħeffa bħal tal-ħsieb joforqu l-wisgħa Bla qies tas-sema, hemm fid-dawl tal-leħħa Bħal f'hemża t'għajn, lis-siġar kbar qawwija Mir-riefnu mheżża nara ser jitqaċċtu Bħal fiġla minn għeruqhom, u lix-xmajjar Ta' l-ilmijiet għaddejja jkaxkru magħhom Haxix u weraq, xaħx u żkuk bia ħniena. F'ħin wieħed jerġa' sfiq id-dlam u n'sma' Lir-riħ qed jingħi qisu waħx ġol-friegħi, U t-tfaqqigħ tas-silġ ma' ħġieġ it-tieqa Hemm barra bniedem bħal miġnun jiġġerra Jixxabbat mal-għoljiet, jiżżerżaq, jaqa'. Iqum għarqan, għajjien, ma jafx fejn sejier… Fil-waħx ta' dan il-leji il-b'ża' ħakmu U fakkru. f'qiilet Alla u f'ħażen ħajtu, Għax f'sebħ żgħużitu kien ittabba', marad. F'elf art. kien ġera bit-tbahrid, fil-frugħa Sa ma lil saħħtu żarma. Issa, jaħasra, Li tmiemu kien fil-qrib, iħoss ġo qalbu Li ħniena m'hemmx għalih minn Dak L sallab Bi-faħx t'għemilu — qata' għal kollox jiesu, Bir-ragħwa f'ħalqu, b'qilla ta' l-imxajtna Lid-dinja seħet, lill-bnedmin, ll ħajtu. Fl-uġigħ ta' ruħ mifnija bi dnubietha Intafa' jgiddem l-art b'dirgħajh miftuħa, Jistenna li tinfetaħ, biex tifkirtu Tintnesa, mill-bnedmin u jmut għal dejjem. Kull meta fl-għaxijiet xitwija nisma' Ir-ragħ'd ikarwat fis-smewwiet, lil qalbi . Inħoss tintrafa' f'talba lill-Mulejja : Aħfirli dnub', ħniena, ħares lejja.